CELEX: 32017R1158
Language: fi
Date: 2017-06-29 00:00:00
Title: Komission täytäntöönpanoasetus (EU) 2017/1158, annettu 29 päivänä kesäkuuta 2017, Euroopan parlamentin ja neuvoston asetuksen (EU) N:o 596/2014 33 artiklassa tarkoitetussa toimivaltaisten viranomaisten ja Euroopan arvopaperimarkkinaviranomaisen välisessä tietojenvaihdossa käytettäviä menettelyitä ja lomakkeita koskevista teknisistä täytäntöönpanostandardeista (ETA:n kannalta merkityksellinen teksti. )

30.6.2017   
               
               
                  FI
               
               
                  Euroopan unionin virallinen lehti
               
               
                  L 167/22
               
            KOMISSION TÄYTÄNTÖÖNPANOASETUS (EU) 2017/1158,
      annettu 29 päivänä kesäkuuta 2017,
      Euroopan parlamentin ja neuvoston asetuksen (EU) N:o 596/2014 33 artiklassa tarkoitetussa toimivaltaisten viranomaisten ja Euroopan arvopaperimarkkinaviranomaisen välisessä tietojenvaihdossa käytettäviä menettelyitä ja lomakkeita koskevista teknisistä täytäntöönpanostandardeista
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 596/2014 (1) ja erityisesti sen 33 artiklan 5 kohdan,
      sekä katsoo seuraavaa:
      
                  (1)
               
               
                  On aiheellista vahvistaa yhteiset menettelyt ja lomakkeet, joita käyttäen toimivaltaiset viranomaiset toimittavat Euroopan arvopaperimarkkinaviranomaiselle, jäljempänä ’EAMV’, tiedot asetuksen (EU) N:o 596/2014 33 artiklassa tarkoitetuista tutkimuksista, seuraamuksista ja toimenpiteistä.
               
            
                  (2)
               
               
                  Viestinnän helpottamiseksi toimivaltaisten viranomaisten ja EAMV:n välillä sekä tietojen tarpeettoman viivästymisen tai toimittamisen epäonnistumisen välttämiseksi kunkin toimivaltaisen viranomaisen olisi nimettävä yhteyspiste, jonka nimenomaisena tehtävänä on toimittaa vaaditut tiedot.
               
            
                  (3)
               
               
                  Sen varmistamiseksi, että EAMV tunnistaa ja rekisteröi asianmukaisesti kaikki vaaditut tiedot toimivaltaisten viranomaisten määräämistä seuraamuksista ja toimenpiteistä, toimivaltaisten viranomaisten olisi annettava yksityiskohtaiset ja yhdenmukaiset tiedot tätä tarkoitusta varten käytettävillä lomakkeilla.
               
            
                  (4)
               
               
                  EAMV:lle toimitettavien tutkimuksia koskevien tietojen olisi oltava johdonmukaisia ja vertailukelpoisia, jotta voidaan ottaa todenmukaisesti huomioon, millaisia tutkimuksia markkinoiden väärinkäyttöasetuksen perusteella on suoritettu kunakin vuonna. Tietojen olisi siksi koskettava ainoastaan sellaisia tutkimuksia, joita asianomaiset viranomaiset ovat käsitelleet raportointikaudella.
               
            
                  (5)
               
               
                  Tämä asetus perustuu teknisten täytäntöönpanostandardien luonnoksiin, jotka EAMV on toimittanut komissiolle.
               
            
                  (6)
               
               
                  EAMV ei ole järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista eikä ole myöskään analysoinut vakiolomakkeiden ja menettelyjen käyttöön ottamisesta toimivaltaisille viranomaisille mahdollisesti aiheutuvia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden, kun otetaan huomioon, että standardit on tarkoitettu ainoastaan jäsenvaltioiden toimivaltaisille viranomaisille eikä markkinaosapuolille.
               
            
                  (7)
               
               
                  EAMV on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,
               
            ON HYVÄKSYNYT TÄMÄN ASETUKSEN:
      1 artikla
      Määritelmä
      Tässä asetuksessa ’sähköisillä välineillä’ tarkoitetaan tietoja sähköisesti käsitteleviä (mukaan luettuna digitaalinen pakkaaminen), tallentavia ja siirtäviä laitteita, jotka käyttävät kaapeleita, radioaaltoja, optisia tekniikoita tai muita elektromagneettisia välineitä.
      2 artikla
      Yhteyspisteet
      1.   Kunkin toimivaltaisen viranomaisen on nimettävä yksi yhteyspiste 3 artiklassa tarkoitettujen tietojen lähettämistä ja kaikkea kyseisten tietojen toimittamiseen liittyvää viestintää varten.
      2.   Toimivaltaisten viranomaisten on ilmoitettava Euroopan arvopaperimarkkinaviranomaiselle, jäljempänä ’EAMV’, 1 kohdan mukaisesti nimetyt yhteyspisteet.
      3.   EAMV nimeää yhteyspisteen 3 ja 4 artiklassa tarkoitettujen tietojen vastaanottamista ja kaikkea tietojen vastaanottamiseen liittyvää viestintää varten.
      4.   EAMV julkaisee 2 kohdassa tarkoitetun yhteyspisteen verkkosivuillaan.
      3 artikla
      Yhdistettyjen tietojen vuotuinen toimittaminen
      1.   Toimivaltaisten viranomaisten on toimitettava EAMV:lle asetuksen (EU) N:o 596/2014 33 artiklan 1 ja 2 kohdassa tarkoitetut tiedot täyttämällä asianmukaisesti tämän asetuksen liitteessä I oleva lomake.
      2.   Edellä 1 kohdassa tarkoitetut tiedot on toimitettava EAMV:lle vuosittain viimeistään maaliskuun 31 päivänä, ja niiden on koskettava kaikkia edellisenä kalenterivuonna suoritettuja tutkimuksia sekä edellisenä kalenterivuonna määrättyjä seuraamuksia ja toimenpiteitä.
      3.   Toimivaltaisten viranomaisten on toimitettava EAMV:lle 1 kohdassa tarkoitetut tiedot käyttäen tietojensiirtoon tarkoitettuja suojattuja sähköisiä välineitä.
      4.   Edellä olevan 1 kohdan soveltamiseksi EAMV täsmentää ja yksilöi, millaisia suojattuja sähköisiä välineitä on käytettävä. Kyseisillä välineillä varmistetaan, että tietojen täydellisyys, eheys ja luottamuksellisuus säilyvät tietojensiirron aikana.
      4 artikla
      Ilmoitusmenettelyt ja -lomakkeet
      1.   Toimivaltaisten viranomaisten on ilmoitettava asetuksen (EU) N:o 596/2014 33 artiklan 3 kohdassa tarkoitetut hallinnolliset seuraamukset ja toimenpiteet EAMV:lle käyttäen tietotekniikkajärjestelmän rajapintoja tietokantoineen, jotka EAMV on luonut hallinnoidakseen kyseisten seuraamusten ja toimenpiteiden vastaanottamista, tallentamista ja julkaisemista.
      2.   Edellä 1 kohdassa tarkoitetut seuraamukset ja toimenpiteet on toimitettava EAMV:lle liitteessä II vahvistetussa muodossa laaditulla ilmoitusasiakirjalla.
      5 artikla
      Ilmoitusten mitätöiminen ja päivittäminen
      1.   Jos toimivaltainen viranomainen haluaa mitätöidä EAMV:lle aiemmin 4 artiklan mukaisesti toimittamansa ilmoitusasiakirjan, sen on peruutettava olemassa oleva ja lähetettävä uusi ilmoitusasiakirja.
      2.   Jos toimivaltainen viranomainen haluaa päivittää EAMV:lle aiemmin 4 artiklan mukaisesti toimittamaansa ilmoitusasiakirjaa, sen on toimitettava asiakirja uudelleen uusilla tiedoilla päivitettynä.
      6 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 29 päivänä kesäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 173, 12.6.2014, s. 1.
      
         (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
         LIITE I
         
            Lomake yhdistettyjen ja anonymisoitujen tietojen ilmoittamiseksi vuosittain kaikista määrätyistä seuraamuksista ja toimenpiteistä sekä suoritetuista tutkimuksista
         
         Teksti kuva
         
            Yhdistetyt ja anonymisoidut tiedot asetuksen (EU) N:o 596/2014 30, 31 ja 32 artiklan mukaisesti määrätyistä seuraamuksista ja toimenpiteistä sekä suoritetuista tutkimuksista vuonna [vuosi]
            LÄHETTÄJÄ:
            Jäsenvaltio:
            Toimivaltainen viranomainen
            Osoite:
            (Nimetyn yhteyspisteen yhteystiedot)
            Nimi:
            Puhelin:
            Sähköposti:
            VASTAANOTTAJA:
            EAMV
            (Nimetyn yhteyspisteen yhteystiedot)
            Nimi:
            Puhelin:
            Sähköposti:
            Arvoisa [lisää nimi]
            Asetuksen (EU) N:o 596/2014 33 artiklan 1 ja 2 kohdan mukaisesti ilmoitan Teille yhdistetyt tiedot
            — kaikista [toimivaltaisen viranomaisen nimi] määräämistä hallinnollisista seuraamuksista ja toimenpiteistä lomakkeen osioissa 1;
            — tarvittaessa kaikista oikeusviranomaisten määräämistä rikosoikeudellisista seuraamuksista [jäsenvaltion nimi] lomakkeen osiossa 2;
            — kaikista [toimivaltaisen viranomaisen nimi] suorittamista hallinnollisista tutkimuksista lomakkeen osiossa 3;
            — tarvittaessa kaikista oikeusviranomaisten suorittamista rikosoikeudellisista tutkimuksista [jäsenvaltion nimi] lomakkeen osiossa 4.
            Kunnioittavasti
            [allekirjoitus]
         
         Teksti kuva
         
            OSIO 1 Hallinnolliset toimenpiteet ja seuraamukset ilmoituskaudella (tarvittaessa mukaan lukien sovintopäätökset)
            Toimenpiteiden ja seuraamusten lukumäärä
            Niiden henkilöiden lukumäärä, joita toimenpiteet ja seuraamukset koskevat
            Määrätyt (*)
            Julkaistut
            Valituksena-laiset
            Luonnolliset henkilöt
            Oikeushenkilöt
            Hallinnolliset toimenpiteet ja seuraamukset yhteensä
            Toimenpiteiden ja seuraamusten lukumäärä rikkomistyypin ja toimenpiteen / seuraamuksen luonteen mukaan
            Taloudelliset seuraamukset
            (tarvittaessa mukaan lukien luovutusten välisumma)
            Muut kuin taloudelliset seuraamukset
            Sovintopäätökset
            (tarvittaessa)
            Lukumäärä (+)
            Yhteenlaskettu rahamäärä (*)
            Lukumäärä (+)
            Lukumäärä (+)
            Yhteenlaskettu rahamäärä (**)
            Asetuksen (EU) N:o 596/2014 14 artiklan mukaiset kiellot
            Asetuksen (EU) N:o 596/2014 15 artiklan mukaiset kiellot
            Muut rikkomiset
            (+) Koska toimenpiteet ja seuraamukset saattavat koskea useampaa kuin yhtä rikkomista, tässä taulukossa ilmoitettujen toimenpiteiden ja seuraamusten yhteenlaskettu lukumäärä saattaa poiketa edellisen taulukon kohdassa ”Määrätyt” ilmoitetusta toimenpiteiden ja seuraamusten yhteenlasketusta lukumäärästä.
            (*) Odotettu luku koskee niitä seuraamuksia ja toimenpiteitä, jotka toimivaltainen viranomainen on päättänyt määrätä.
            (**) Määrä ilmoitetaan euroina tai kansallisena valuuttana. Jos ilmoitetut seuraamukset koskevat myös muiden säännösten kuin asetuksen (EU) N:o 596/2014 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
         
         Teksti kuva
         
            OSIO 2 Ilmoituskaudella asetuksen (EU) N:o 596/2014 30 artiklan 1 kohdan toisen alakohdan mukaisesti määrätyt rikosoikeudelliset seuraamukset (jos sovellettavissa)
            (+) Koska toimenpiteet ja seuraamukset saattavat koskea useampaa kuin yhtä rikkomista, tässä taulukossa ilmoitettujen toimenpiteiden ja seuraamusten yhteenlaskettu lukumäärä saattaa poiketa edellisen taulukon kohdassa ”Määrätyt” ilmoitetusta toimenpiteiden ja seuraamusten yhteenlasketusta lukumäärästä.
            (*) Odotettu luku koskee niitä seuraamuksia ja toimenpiteitä, jotka viranomainen on päättänyt määrätä.
            (**) Määrä ilmoitetaan euroina tai kansallisena valuuttana. Jos ilmoitetut seuraamukset koskevat myös muiden säännösten kuin asetuksen (EU) N:o 596/2014 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
            Seuraamusten lukumäärä
            Niiden henkilöiden lukumäärä, joita seuraamukset koskevat
            Määrätyt (*)
            Valituksena-laiset
            Luonnolliset henkilöt
            Oikeushenkilöt
            Rikosoikeudelliset seuraamukset yhteensä
            Seuraamusten lukumäärä rikkomistyypin ja rikosoikeudellisen seuraamuksen luonteen mukaan (+)
            Taloudellinen seuraamus (**)
            Vankeusrangaistus
            Sovintopää-tökset
            Muu seuraamus
            Asetuksen (EU) N:o 596/2014 14 artiklan mukaiset kiellot
            Asetuksen (EU) N:o 596/2014 15 artiklan mukaiset kiellot
            Muut rikkomiset
         
         Teksti kuva
         
            OSIO 3 Hallinnolliset tutkimukset ilmoituskaudella
            (+) Jotkin tutkimukset saattavat koskea useampaa kuin yhtä rikkomista ja henkilöä.
            Tutkimustyyppi
            Käynnissä olevien tutkimusten lukumäärä vuonna [yyyy] (+)
            Päätökseen saatettujen tutkimusten tulos
            Yhteen-sä
            Käyn-niste-tyt
            Päätök-seen saatetut
            Hallinnollisen täytäntöönpa-nomenettelyn käynnistämi-nen (mukaan lukien sovinto-päätökset)
            Siirtäminen rikosasioita käsitteleville viranomaisille
            Muut toimet (esim. kiellot)
            Ilman jatko-toimia päätök-seen saatetut
            Asetuksen (EU) N:o 596/2014 14 artiklan mukaiset kiellot
            Asetuksen (EU) N:o 596/2014 15 artiklan mukaiset kiellot
            Muuntyyppiset rikkomiset
         
         Teksti kuva
         
            OSIO 4 Ilmoituskaudella asetuksen (EU) N:o 596/2014 30 artiklan 1 kohdan toisen alakohdan mukaisesti suoritetut rikosoikeudelliset tutkimukset (jos sovellettavissa)
            (+) Jotkin tutkimukset saattavat koskea useampaa kuin yhtä rikkomista ja henkilöä.
            Tutkimustyyppi
            Käynnissä olevien tutkimusten lukumäärä vuonna [yyyy] (+)
            Päätökseen saatettujen tutkimusten tulos
            Yhteensä
            Käynnis-tetyt
            Päätök-seen saatetut
            Rikosoikeudelli-sen täytäntöön-panomenettelyn käynnistäminen (mukaan lukien sovintopää-tökset)
            Ilman jatkotoimia päätök-seen saatetut
            Muut toimet (esim. kiellot)
            Asetuksen (EU) N:o 596/2014 14 artiklan mukaiset kiellot
            Asetuksen (EU) N:o 596/2014 15 artiklan mukaiset kiellot
            Muuntyyppiset rikkomiset
         
      
      
         LIITE II
         
            Julkistettujen hallinnollisten tai rikosoikeudellisten seuraamusten taikka muiden hallinnollisten toimenpiteiden ilmoittamismuoto
         
         
                     Aihe
                  
                  
                     Kuvaus
                  
                  
                     Tyyppi
                  
               
                     Oikeuskehys
                  
                  
                     Sen unionin säädöksen lyhenne, jonka nojalla hallinnollinen tai rikosoikeudellinen seuraamus taikka muu hallinnollinen toimenpide on määrätty
                  
                  
                     Pakollinen
                  
               
                     Seuraamuksen tunniste
                  
                  
                     Tunniste, jonka toimivaltainen viranomainen on antanut hallinnollisen tai rikosoikeudellisen seuraamuksen taikka muun hallinnollisen toimenpiteen ilmoittamista varten
                  
                  
                     Valinnainen
                  
               
                     Jäsenvaltio
                  
                  
                     Seuraamuksesta tai toimenpiteestä ilmoittavan toimivaltaisen viranomaisen jäsenvaltion lyhenne
                  
                  
                     Pakollinen
                  
               
                     Oikeushenkilön tunniste
                  
                  
                     Tunniste, jolla voidaan tunnistaa yksiselitteisesti oikeushenkilö, jolle hallinnollinen tai rikosoikeudellinen seuraamus taikka muu hallinnollinen toimenpide on määrätty, jos kyseessä on oikeushenkilö, jolle on myönnetty toimilupa MiFID- (1), UCITS- (2) tai AIFM (3) -direktiivin mukaisesti
                  
                  
                     Valinnainen (vain oikeushenkilöt)
                  
               
                     Viranomaisen tunniste
                  
                  
                     Seuraamuksen tai toimenpiteen ilmoittavan viranomaisen tunniste
                  
                  
                     Pakollinen
                  
               
                     Oikeushenkilöön sovellettava oikeuskehys
                  
                  
                     Sen unionin säädöksen lyhenne, jota sovelletaan oikeushenkilöön, jolle hallinnollinen tai rikosoikeudellinen seuraamus taikka muu hallinnollinen toimenpide on määrätty
                  
                  
                     Valinnainen (vain oikeushenkilöt)
                  
               
                     Seuraamuksen luonne
                  
                  
                     Tiedot siitä, onko kyseessä rikosoikeudellinen seuraamus, hallinnollinen seuraamus vai hallinnollinen toimenpide
                  
                  
                     Pakollinen (vain seuraamukset)
                  
               
                     Oikeushenkilön täydellinen nimi
                  
                  
                     Sen oikeushenkilön täydellinen nimi, jolle seuraamus on määrätty, jos kyseessä on oikeushenkilö, jolle ei ole myönnetty toimilupaa MiFID-, UCITS- tai AIFM-direktiivin mukaisesti
                  
                  
                     Valinnainen (vain oikeushenkilöt)
                  
               
                     Henkilön täydellinen nimi
                  
                  
                     Sen henkilön täydellinen nimi, jolle hallinnollinen tai rikosoikeudellinen seuraamus taikka muu hallinnollinen toimenpide on määrätty
                  
                  
                     Valinnainen (vain luonnolliset henkilöt)
                  
               
                     Määräyksen antanut kansallinen toimivaltainen viranomainen
                  
                  
                     Sen toimivaltaisen viranomaisen lyhenne, joka on määrännyt hallinnollisen tai rikosoikeudellisen seuraamuksen taikka muun hallinnollisen toimenpiteen
                  
                  
                     Pakollinen
                  
               
                     Vapaa teksti
                  
                  
                     Hallinnollisen tai rikosoikeudellisen seuraamuksen taikka muun hallinnollisen toimenpiteen teksti kansallisella kielellä tai englanniksi
                  
                  
                     Pakollinen
                  
               
                     Vapaa teksti
                  
                  
                     Hallinnollisen seuraamuksen tai toimenpiteen teksti englanniksi
                  
                  
                     Valinnainen
                  
               
                     Päivämäärä
                  
                  
                     Päivämäärä, jona hallinnollinen tai rikosoikeudellinen seuraamus taikka muu hallinnollinen toimenpide määrättiin
                  
                  
                     Pakollinen
                  
               
                     Voimassaolon päättyminen
                  
                  
                     Päivämäärä, jona hallinnollisen seuraamuksen tai toimenpiteen voimassaolo päättyy.
                  
                  
                     Valinnainen
                  
               
            (1)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).
         
            (2)  Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).
         
            (3)  Euroopan parlamentin ja neuvoston direktiivi 2011/61/EU, annettu 8 päivänä kesäkuuta 2011, vaihtoehtoisten sijoitusrahastojen hoitajista ja direktiivin 2003/41/EY ja 2009/65/EY sekä asetuksen (EY) N:o 1060/2009 ja (EU) N:o 1095/2010 muuttamisesta (EUVL L 174, 1.7.2011, s. 1).